ختیز افغانستان کې د ائیساف ٢ کارکن او یو عسکر وژل شوی
د افغانستان په ختیز کې د تشدد د ورستۍ پیښې نه یوه ورځ وړاندې غربي فراح ولایت کې د سړک په غاړه د بم چاؤدیدو په نتیجه کې اووه افغان عسکر وژل شوي وو. د چارواکو د وینا ترمخه چاودنه د اتوار په ورځ د ولایت په دللارام اولسوالۍ کې وشوه
واشنگټن — د افغانستان په ختیز کې د موټر بم چاودیدو په نتیجه کې د نړي وال پوځي ائتلاف ائیساف دوه غیر پوځي کارکونکې وژل شوي دي او په بیله حمله کې د نړي وال ائتلاف یو عسکر هم وژل شوی دی. د ائیساف په بیان کې د وژل شوو کارکونکو شناخت یا قامیت په هکله څه نه دي ویل شوي او نه دا چې په ائیساف حمله د افغانستان په کومه ختیزه برخه کې شوي ده. او ائیساف ویلي هم په ختیز افغانستان کې يي یو عسکر نیغ په نیغه حمله کې وژل شوی دی. د وژل شوي عسکر د قامیت په هکله څه معلومات نه دي وړاندې کړی شوي. په سمدستي توگه د حملې د ذمه وارۍ په هکله هم څه نه دي ویل شوي. د افغانستان په ختیز کې د تشدد د ورستۍ پیښې نه یوه ورځ وړاندې غربي فراح ولایت کې د سړک په غاړه د بم چاؤدیدو په نتیجه کې اووه افغان عسکر وژل شوي وو. د چارواکو د وینا ترمخه چاودنه د اتوار په ورځ د ولایت په دللارام اولسوالۍ کې وشوه. رپورټونه وايي په داسې مهال چې نړي وال ځواکونه افغانستان نه د بیرته تگ تیاری کوي او د امنیت مسولیت افغان عسکرو ته سپارلی کیږي، د افغان حکومت مخالفینو په حملو کې اضافه شوي ده چې غواړي لاس نه وتلې سېمې بیرته خپله ولکه کې اخلي. افغانستان کې زیاتیدونکې ناقراري د ائنده د امنیت په هکله هم پوښتنې راپورته کوي چې آیا د نړي والو ځواکونو بیرته تگ ورسته به افغان ځواکونه امنیت پرځائې وساتلی شي او که نا؟ افغان صدر حامد کرزي د کال ٢٠١۴ ورسته هیواد کې د امریکائي ځواکونو پرځائې کولو په لړ کې د واشنگټن سره د امنیت معاهده لا نه ده لاس لیک کړي. واشنگټن وايي که چرې افغان حکومت معاهده زر لاس لیک نه کړي نو ممکنه ده چې ټول امریکائي عسکر د افغانستان نه ستانه کړي شي او دا رنگ په تیره لسیزه کې افغانستان کې د امن په مد کې ترلاسه شوي گټې د زیان سره مخامخ کیدی شی